kardosdrur/scandi-wiki huggingface dataset:
Ebenezer Henderson

Ebenezer Henderson (født 17. november 1784 i Dumferline, Skotland - død 17. maj 1858 i Mortlake, London) var en skotsk teolog, der fik betydning for Danmark ved sin indsats for Bibelselskabssagen.

Henderson var søn af en fattig daglejer, og de trange kår han voksede op i tillod ham ikke at følge de åndelige interesser, som optog hans tanker; han måtte påtage sig forskelligt manuelt arbejde for at opretholde livet.

1803 lykkedes det ham dog at komme ind på et teologisk seminarium i Edinburgh, hvor han gjorde så hurtige fremskridt i sin uddannelse, at han allerede 1805 blev bestemt til at tage som missionær til Ostindien med den skotske missionær John Paterson (1776–1855).
Rejsen gik først til Danmark; men her kom uventede hindringer for rejsens fortsættelse, og Henderson blev for længere
tid her i landet, hvis sprog han ualmindelig hurtigt tilegnede sig.
Han blev præst for den engelske menighed i Helsingør og lærer i engelsk ved latinskolen sammesteds.
Ved Københavns bombardement 1807 rejste han til Gøteborg som agent for det britiske bibelselskab og prædikede på dansk for de danske krigsfanger der.

Med særlig kongelig tilladelse vendte han dog tilbage til København, hvor han gav stødet til Det Danske Bibelselskabs oprettelse 1814 og fik for det britiske bibelselskab trykt 5.000 islandske bibler og et lignende antal nye testamenter, som han 1814-15 rejste til Island med.
Denne rejse har han udførligt beskrevet i et værk Iceland, or the journal of a residence in that island during the years 1814 and 1815, Edinburgh 1818; 2. udg. 1819.

Efter sin tilbagekomst til København gjorde han omfattende rejser til Rusland for bibelsagens fremme og vendte endelig 1825 hjem til Skotland.
I 1830 blev han professor i teologi og østerlandske sprog ved det kongregationalistiske Highbury-College ved London
Tiltagende svagelighed nødsagede ham til omkring 1850 at nedlægge sin lærervirksomhed ved højskolen, og han overtog 1852 stillingen som independistisk præst ved et kapel i Mortlake i nærheden af London.
Her døde han 17. maj 1858, almindelig anerkendt som fremragende forsker i de semitiske sprog.

Fra Københavns Universitet havde han 1840 modtaget æresdiplom som dr. theol, og han besøgte i 1840'erne gentagne gange Danmark.

Eksterne henvisninger

Litteratur 
 Thulia S. Henderson (hans datter): Memoir of Ebenezer Henderson, London 1859.
 Johann Jakob Herzog: RealEncyklopädie für protestantische Theologie und Kirche, 2. oplag, XVIII, 68 ff.
 Jens Møller: Theologisk Bibliothek XVI, 146 ff.
 Frederik Hammerich: Et Levnetsløb I, 88 f. 95 f. 327 f.
 Thomas Hansen Erslew: Almindeligt Forfatter-Lexicon for Kongeriget Danmark med tilhørende Bilande fra 1814.
 Felix Olafsson: Ebenezer Henderson - Bibelselskabets stifter. Bibelselskabet, 1989.

Se også 
 Kongregationalisterne
 Nonkonformister

Noter 



Personer fra Skotland
Teologer fra Storbritannien
Missionærer fra Storbritannien
Personer i 1800-tallet
Skarresø Festival

Skarresø Festival - Danmarks Byggefestival er Danmarks eneste byggeri festival. 

Skarresø Festival afholdes hvert år i uge 29 i landsbyen Skarresø i Syddjurs Kommune.
I modsætning til andre festivaler er det håndværket og byggeoplevelsen der er i fokus.
Festivalen arrangeres af Foretagsomheden i samarbejde med kulturforeninger i Østjylland.

Eksterne henvisninger 
 Danmarks byggefestivals officielle hjemmeside
 DR TV-avisen juli 2017 opslag fra Facebook
 foreningen Foretagsomhedens officielle hjemmeside.

Festivaler i Danmark
Syddjurs Kommune
Ngo'er
Avermectin

Avermectin er fællesnavnet på en række lægemidler med en 16-leddet lakton-ringstruktur, der har en potent virkning mod nematoder (rundorme) og insekter. 

Avermectinerne er naturligt forkommende som metabolismeprodukter i Streptomyces avermitilis, en jord-actinomycet og anvendes mod nematoder (rundorme) der giver onchocerciasis (flodblindhed) og  lymphatisk filariasis (elephantiasis) og andre parasit-sygdomme. Avermectinerne anvendes desuden mod tæger, mider, lus og andre parasitter. 

Forskerne William C. Campbell og Satoshi Ōmura blev tildelt den ene halvdel af Nobelprisen i fysiologi eller medicin i 2015.

Kemi 

Kemisk er  avermectinerne derivater af den samme komplicerede makrocykliske lakton og de lammer invertebraternes nerve- og muskelceller ved at forøge effekterne af glutamat på den invertebrat-specifikke glutamat-gatede chlorid-kanal. De anvendte doser er ikke toxiske for pattedyr eller mennesker, da de ikke har nogen glutamat-gatede chlorid-kanaler.

Se også 
 Artemisinin

Referencer

Eksterne henvisninger 
 Martyn Poliakoff presents the 2015 Nobel Prize. Video

Parasitsygdomme
Lægemidler
Bromwich Castle

Bromwich Castle var en stor landsby, der nu kaldes Castle Bromwich i West Midlands.  

Resterne af en motte and baileyfæstning er næsten ødelagt ved anlæggelsen af M6. Arkæologiske fund indikerer, at der har stået en træbygning på motten, og at der i 11- og 1200-tallet var flere bygninger på baileyen og et hus fra 1500-tallet.

Slotte i Warwickshire
Gayal

Gayalen (Bos frontalis), også kaldet mithun er en stor, delvist domesticeret okseart, der taksonomisk hører til under de skedehornede pattedyr. Man finder den i Nordøstindien, Bangladesh, det nordlige Burma og Yunnan i Kina. Gayalen er en domesticeret variant af gauren.

Fysiske karakteristika 
Gayalen adskiller sig på en række væsentlige punkter fra gauren. Den er noget mindre end gauren med ben, der er har samme proportioner som gauren, men har en noget mindre skulderhøjde. Forhøjningen på ryggen er noget mindre markant, og tyrene har en større doglap på halsen. Hovedet er kortere og bredere med en helt flad pande og en lige linje mellem de steder, hvor hornene vokser ud. De tykke og massive horn er ikke så tydeligt flade og runder ikke nær så meget som hos gauren, men går næsten lige ud fra siden af hovedet og kurver svagt opad ved spidserne, men går ikke indad.

Koen er meget mindre end tyren og har kun en antydning af en doglap på halsen. Skindets farve på hoved og krop er sort-brun hos begge køn, og den nederste del af benene er hvid eller gullig. Hornene er ensartet sorte fra basen til spidsen. Der findes også brogede eller hvide dyr.

Udbredelse og habitat 
Basalt set lever gayalerne i skove på skråninger. I Indien holdes de halv-domesticerede gayaler af befolkningsgrupper, der lever på skråningerne i Tripura, Mizoram, Assam, Arunachal Pradesh og Nagaland. De findes også i Chittagong Hill Tracts i Bangladesh. I det nordlige Burma findes de i delstaten Kachin, og i det tilstødende kinesiske Yunnan kun i områderne omkring floderne Trung og Salween. I Nagaland holdes dyrene i mere vildtlevende form, hvor de lever i hjorde, der holdes øje med af hyrder, som er ansat af landsbyer eller ejere af hjordene. Dyrene adlyder hornsignaler, som er forskellige for de enkelte hyrder eller ejere. Fra fødslen til de skal slagtes eller sælges på marked lever gayalerne i deres hjorde, hvor de strejfer rundt ret frit i skovene.

Kulturel betydning 
Gayalerne har en central betydning for mange af beboerne i de områder, hvor de lever; befolkningen kombinerer ofte gayal-holdet med høst af sago. For folk blandt nyishier og adier har ejerskabet af gayaler traditionelt været et mål for familiernes rigdom. Gayalerne malkes ikke og bruges ikke som arbejdsdyr, men bruges til kødforsyning lokalt. Man holder styr på, hvem der ejer hvilke dyr, ved at øremærke dem.

Gayalen er et statssymbol for delstaterne Arunachal Pradesh og Nagaland.

Referencer

Eksterne henvisninger 

Dyr fra Sydasien
Dyr fra Sydøstasien
Egentlige okser
Kødkvæg
Monte Carlo elsker Jylland

Monte Carlo elsker Jylland er et dansk satirisk nyhedsshow på DR3. Radioværterne Esben Bjerre og Peter Falktoft fra Monte Carlo på P3 vender ugens vigtigste historier og mennesker foran et jysk publikum og DR3's seere, live fra Aarhus. Hver uge inviteres de mest aktuelle gæster, for at se på verden, som den ser ud fra det jyske perspektiv. Derudover rejser Peter og Esben rundt i Jylland til de steder, som de mener er et besøg værd. Det er steder som Dybbøl og Ribe i Sønderjylland, Mols i Østjylland og helt til Hjørring i Nordjylland. Radioværterne mener, at Københavneriet har taget overhånd, og nyhedsstrømmene dermed skal ses fra den jyske højderyg.
DR-serier
Humorprogrammer fra Danmark
Danske tv-serier fra 2010'erne
Gwaii Haanas

Gwaii Haanas National Park Reserve and Haida Heritage er enkombination af en nationalpark, et naturreservat og kulturarv i Britisk Columbia, Canada. 1993 blev de officielt slået sammen efter en aftale  mellem Canadas regering og Haida-nationens råd. Den 1.470 km² store nationalpark består  af den sydlige del af Moresby Island og flere mindre øer i den sydlige  del af øgruppen Haida Gwaii.

Kulturarvsstedet S'G̱ang Gwaay, som ligger i nationalparken, blev  verdensarv i  1981. Siden 2004 har hele Gwaii Haanas nationalpark været optaget på Canadas tentative verdensarvsliste.

Eksterne kilder/henvisninger 

 Parks Canada - Gwaii Haanas National Park Reserve and Haida Heritage Site 

Britisk Columbia
Nationalparker i Canada
Verdensarvsområder i Canada
Kornridderspore

Kornridderspore (Consolida) er en slægt af omkring 40 arter af årligt blomstrende planter, som er en del af ordenen Ranunculaceae. Dens oprindelige udstrækning strækker sig over det meste af vestlige Europa, Middelhavet og Asien. Fællesnavnet, Ridderspore, henviser til det spore-formede bæger, som deles med dens nært beslægtede flerårige slægtning Delphinium. 

Consolida adskiller sig fra dens nære slætning Riddersporen (Delphinium) i deres blomsters struktur, med blomsterne i en åben, løs, ofte forgrenet spids, snarere end den tætte søjle af blomster, som ses hos Delphinium , og i deres frugt, som omfatter en enkelt follikel, i stedet for en klynge af flere sammen. Det er en populær haveplante og snitblomst, med mange sorter i forskellige nuancer såsom pink, blå, lilla og hvid. I kataloger er den normalt nævnt som "Ridderspore", hvor "Delphinium" er forbeholdt dens flerårige slægtning. Alle dele af planten er giftige for mennesker, især frøene.

Arter
Udvalgte arter omfatter:
Consolida aconiti
Consolida ajacis 
Consolida anthoroidea
Consolida armeniaca
Consolida axilliflora
Consolida camptocarpa 
Consolida cornuta
Consolida cruciata
Consolida glandulosa
Consolida hellespontica
Consolida hohenackeri
Consolida lineolata
Consolida oliveriana
Consolida olopetala
Consolida orientalis 
Consolida persica
Consolida phrygia
Consolida pubescens
Consolida raveyi
Consolida regalis
Consolida rugulosa 
Consolida saccata
Consolida scleroclada
Consolida staminosa
Consolida stapfiana
Consolida stenocarpa
Consolida sulphurea
Consolida thirkeana
Consolida tomentosa
Consolida arenaria

Kilder

Ranunkel-familien
Indre befrugtning

Ved indre befrugtning udvikles organismen inde i livmoderen.

Formering
U.S. Lecce

Unione Sportiva Lecce er en italiensk fodboldklub fra Lecce i provinsen Apulien i den sydlige del af landet. Klubben spiller sine hjemmekampe på Stadio Via del Mare. Klubbens farver er rød og gul.

Historie 

Lecce blev dannet under navnet Sporting  Club Lecce i 1908. Dengang spillede klubben i sort- og hvidstribede trøjer. De gule og røde farver kom først til i 1929. Gennem de første årtier åbnede og lukkede klubben flere gange, og man fristede en tilværelse i de lokale rækker. Efterhånden blev situationen mere stabil, og man fik etableret sig i den tredjebedste række, Serie C.

i 1970'erne begyndte Lecce at gøre sig gældende i Serie B, og i 1985 rykkede man så for første gang op i Serie A. Siden har man været et typisk 'elevatorhold'. I august 2012 blev klubben imidlertid tvangsnedrykket til de lavere rækker, efter at den blev kendt skyldig i en større skandale vedrørende matchfixing (Calcioscommesse-sagen) i italiensk fodbold. I 2019 rykkede Lecce atter op i Serie A.

Rivaler 
Lecces største rivaler er S.S.C. Bari fra byen længere nordpå langs Adriaterhavskysten. Deres kampe kaldes Derby di Puglia. Det første møde fandt sted i 1929. Første gang de to klubber mødtes i Serie A var i 1985. Det foreløbigt sidste møde var i 2011. Derbyet er historisk set uhyre lige med næsten lige mange sejre til hvert hold. Således har Bari ved udgangen af 2020 vundet én kamp mere end Lecce og scoret blot et enkelt mål mere.

Lecces ultras er traditionelt venner med Palermos.

Kendte spillere gennem tiden 

 Guillermo Giacomazzi
 Michele Lorusso
 Pedro Pasculli
 Marco Cassetti
 Antonio Conte
 Gheorghe Popescu
 Javier Chevantón
 Juan Cuadrado
 Mirko Vučinić
 Luis Muriel
 Sergei Aleinikov
 Fabrizio Miccoli
 Massimo Oddo

Danske spillere 

 Morten Hjulmand (2021-2023)
 Patrick Dorgu (2023-)

Resultater 

Serie B
Coppa Ali della Vittoria (1) - 2009–10
Oprykning – 1984–85, 1987–88, 1992–93, 1996–97, 1998–99, 2002–03, 2007–08, 2009–10, 2018-19

Serie C
Vinder – 1945–46, 1975–76, 1995–96, 2017–18

Coppa Italia Serie C
Vinder – 1975–76

Anglo-Italian Semiprofessional Cup
Vinder – 1976–77

Referencer

Eksterne henvisninger 

 U.S. Lecces officielle hjemmeside 

Etableret i 1908
 
Fodboldklubber i Italien
Lecce
Amt Arns Herred

Amt Arns Herred (tysk: Amt Arnsharde) er et amt i det nordlige Tyskland, beliggende i den vestlige del af Kreis Slesvig-Flensborg. Kreis Slesvig-Flensborg ligger i den nordlige del af delstaten Slesvig-Holsten (i Sydslesvig). Administrationen er beliggende i byen Sølvested. Amtet har sit navn fra Arns Herred.

Amtet blev oprettet den 1. janauar 2008.

Kommuner i amtet 
 Bollingsted (ty. Bollingstedt)
 Ellingsted (Ellingstedt)
 Hollingsted (Hollingstedt)
 Husby (Hüsby)
 Jydbæk (Jübek)
 Lyrskov (Lürschau)
 Skovby (Schuby)
 Sølvested (Silverstedt)
 Treja (Treia)

Eksterne kilder/henvisninger 

 Amt Arns Herred/Amt Arensharde

Arns Herred
Amt Gelting Bugt

Amt Gelting Bugt (tysk: Amt Geltinger Bucht) er et amt i det nordlige Tyskland, beliggende i den østlige del af Kreis Slesvig-Flensborg. Kreis Slesvig-Flensborg ligger i den nordlige del af delstaten Slesvig-Holsten. Amtets administration er beliggende i byen Stenbjergkirke og har sit navn fra Gelting Bugt.

Amtet blev oprettet den 1. januar 2008.

Kommuner i amtet 
 Åneby (ty. Ahneby)
 Eskeris (Esgrus)
 Gelting
 Hasselberg (Hasselberg)
 Kronsgaard
 Masholm (Maasholm)
 Nyby (Nieby)
 Niesgrau Niesgrau)
 Pommerby
 Rabøl (Rabel)
 Ravnholt (Rabenholz)
 Stangled (Stangheck)
 Stenbjerg (Steinberg)
 Stenbjergkirke (Steinbergkirche)
 Sterup
 Stoltebøl (Stoltebüll'')

Eksterne kilder/henvisninger 

 Amt Gelting Bugt / Amt Geltinger Bucht

Gelting Bugt
Stadio Via del Mare

Stadio Via del Mare er et fodboldstadion i den italienske by Lecce i regionen Apulien. Det har en kapacitet på 31.533 tilskuere, og benyttes primært af fodboldklubben U.S. Lecce.

Stadionet blev tegnet af arkitekt Costantino Rozzi, og blev officielt indviet 2. oktober 1966. Det er efterfølgende blevet renoveret i 1976 og 1985.

Referencer

Eksterne henvisninger 

 Stadio Via del Mare på weltfussball.de 

Via del Mare
U.S. Lecce
Lecce
Etableret i 1966
Biographical Directory of the United States Congress

Biographical Directory of the United States Congress er den amerikanske kongres' biografiske database. I det fuldstændige biografiske opslagsværk indgår oplysninger om alle tidligere og nuværende medlemmer af USA:s kongres. I Biographical Directory indgår desuden alle ikke-stemmeberettigede delegater fra USA:s Territorier samt District of Columbia og alle medlemmer af den kontinentale kongres, den nuværende amerikanske kongres' forganger. Delegater fra Puerto Rico og Filippinerne har titlen Resident Commissioner.

Externe links 
 Biographical Directory of the United States Congress

Netdatabaser
USA's kongres
Carl van Webber

Carl van Webber (født 18. september 1940 i Seattle, Washington, USA som Carl Endicott Edwards Webber) er en amerikansk-dansk dramatiker, filminstruktør og skuespillerpædagog.

Carl van Webber voksede op i Californien. Hans mor var billedhugger og hans far føderal embedsmand. Webber blev optaget på Pasedena Playhouse Playhouse i 1958 og i 1961 på London Film School Film School. Han flygtede til Danmark med sin norske kone i 1965 for at undgå militærtjeneste i Vietnam. Han har tre danske børn, balletdanser Vincent van Webber, keramisk designer Andrea van Webber og køkkenchef Marcus van Webber.

Carl van Webber hører til en kreds af unge dramatikere, der slog sig igennem på Lense Møllers DR drama i halvfjerdserne. I tæt samarbejde med Steen Kålø og Klaus Hoffmeyer, dannede han modpol til de ældre etablerede tv-dramatikker Leif Panduro og Klaus Rifbjerg. Med TV drama Vildskud, Ellens Sang, Thelma og Irene og Kram, arbejdede han for at introducerer psykisk ærlighed i sine figurer. Samarbejde med Hoffmeyer fortsat på Århus Teater med Amerigo 1990 og med Hjerte Stop, 1995 på det kgl. Teater

Fra 1985 til 1997 var Carl van Webber lærer og leder på Scenografi linjen på Danmarks Designskole. Fra 1998 til 2013 var han leder af method acting skuespillerskolen Holbergs Film + Teaterskole. Sideløbende skrev og instruerede Webber film og tv-serier: Rehab House, Sleep In, Dødens Karrusel, Animal Ekstrakt, Gør-det-selv-parterapi, Shit Balls og 2016 Baby Jesus. I 2015 var Webber initiativtager tv-programmet BL TV Drama, en showcase for film eksperimenter, som han stadig står i spidsen for.

Carl van Webber modtog i 1980 Statens Kunstfonds engangsydelse, flere dramatikerpriser samt projektstøtte fra Det Dansk Filminstitut og Kulturministeriet.

Referencer

Eksterne henvisninger 
 

Dramatikere fra USA
Dramatikere fra Danmark
Filminstruktører fra USA
Filminstruktører fra Danmark
CiNii

CiNii (/ˈsaɪniː/ ) er en bibliografisk database-service til materiale på japanske akademiske biblioteker med særligt fokus på japanske og engelske tekster publicerede i Japan. Databasen blev grundlagt i april 2005 og drives af National Institute of Informatics. Servicen søger i databaserne indenfor NII (NII Electronic Library Service (NII-ELS) og Citation Database for Japanese Publications (CJP)), såvel som databasen der styres af Japans Nationale parlamentsbibliotek, institutionelle repositorier og andre organisationer.

Kilder

Eksterne links 
 CiNii på engelsk

Netbiblioteker
Netdatabaser
Japan
Etableret i 2005
Tabarka

Tabarka, , Thabraca på Latin, også kaldet Tbarga lokalt) er en kystby i Tunesien, tæt ved grænsen til Algeriet. Byen er grundlagt i 1500 -tallet, hvor den blev berømt for produktion af marmor. Den har i  ca. 15.000 indbyggere. Den er især kendt for koralfiskeri og en årlig jazz festival. Tabarkas historie er en farverig mosaik af Fønikiens og Romerrigets samt arabiske og tyrkiske konflikter.

Tabarka er omgivet af skove, hvor der blandt andet findes korkeg. Ved byen er der både en lufthavn og en golfbane. .
 
Ved byen ligger en ø af samme navn som byen. Den er forbundet med byen af en dæmning. Den er kun ca. en kvart kvadratkilometer stor og ligger 400 m fra kysten. Ved den spanske kyst overfor øen Tabarka ligger en ø af samme navn. Her bosatte udvandrere fra det oprindelige Tabarka sig i senmiddelalderen. Deres koloni blev dog indlemmet i Spanien.

Øens historie 

I 1540 blev øen af Osmannerriget givet i konsession til en familie Lomellini fra Genoa. Samme år, hvor Karl 5. styrede det tysk-romerske rige, søgte øens indbyggere kejserens beskyttelse, formentlig på grund af angreb fra pirater. Dette førte dog allerede i 1542 til en større indvandring af ca. 1000 italienere. Karl 5. var interesseret i koralfiskeriet og i løbet af få år var det en god indtægtskilde for øen. Herefter opstod en række konflikter og erobringsforsøg. I 1741 blev beboerne taget som slaver af en tunesisk oprørsgruppe, og kejser Karl Emanuel III betalte en større løsesum for at få dem frigivet. I 1793 besatte Frankrig øen, som de ønskede at bruge som støttepunkt for flåden. Dette førte til konflikt med Spanien, som tog 625 franske krigsfanger. I 1798 blev øen angrebet af en tunesiske oprørsgruppe, og efter forskellige forhandlinger og udvekslinger af fanger blev øen befriet i 1803.

Noter 

Byer i Tunesien
Amt Oversø

Amt Oversø (Amt Oeversee) er et amt i det nordlige Tyskland, beliggende i den nordlige del af Kreis Slesvig-Flensborg. Kreis Slesvig-Flensborg ligger i den nordlige del af delstaten Slesvig-Holsten (i Sydslesvig). Administrationen i amtet er beliggende i byen Tarp.

Kommuner i amtet 
 Oversø (ty. Oeversee)
 Siversted (Sieverstedt)
 Tarp

Eksterne kilder/henvisninger 

 Amt Oversø / Amt Oeversee

Oversø
Amt Skovlund

Amt Skovlund (tysk: Amt Schafflund) er et amt i det nordlige Tyskland, beliggende i den nordvestlige del af Kreis Slesvig-Flensborg. Kreis Slesvig-Flensborg ligger i den nordlige del af delstaten Slesvig-Holsten (i Sydslesvig). Administrationen i amtet er beliggende i byen Skovlund.

Kommuner i amtet 
 Bollingsted (ty. Bollingstedt)
 Bøgslund (Böxlund)
 Store Vi (Großenwiehe)
 Hørup (Hörup)
 Holt
 Jardelund
 Lindeved (Lindewitt)
 Medelby
 Meden (Meyn)
 Nørre Haksted (Nordhackstedt)
 Østerby (Osterby)
 Skovlund (Schafflund)
 Valsbøl (Wallsbüll)
 Vesby (Weesby)

Eksterne kilder/henvisninger 

 Amt Skovlund / Amt Schafflund

Skovlund
Amt Haddeby

Amt Haddeby er et amt i det nordlige Tyskland, beliggende i den sydlige del af Kreis Slesvig-Flensborg. Kreis Slesvig-Flensborg ligger i den nordlige del af delstaten Slesvig-Holsten, og amtets administration er beliggende i byen Bustrup. Amt Haddeby har sit navn fra Hedeby.

Kommuner i amtet 
 Borgvedel (ty. Borgwedel)
 Bustrup (Busdorf)
 Dannevirke (Dannewerk)
 Fartorp (Fahrdorf)
 Geltorp (Geltorf)
 Jagel
 Lottorp (Lottorf)
 Selk

Eksterne kilder/henvisninger 

 Amt Haddeby

Haddeby
Amt Sydangel

Amt Sydangel (tysk: Amt Südangeln) er et amt i det nordlige Tyskland, beliggende i den sydlige del af Kreis Slesvig-Flensborg. Kreis Slesvig-Flensborg ligger i den nordlige del af delstaten Slesvig-Holsten (i Sydslesvig). Administrationen i amtet er beliggende i byen Bøglund.

Amt Sydangel har sit navn fra landskabet Angel og blev oprettet den 1. januar 2007.

Kommuner i amtet 
 Bøglund (ty. Böklund)
 Brodersby
 Goltoft
 Havetoft
 Isted (Idstedt)
 Klapholt (Klappholz)
 Ny Bjernt (Neuberend)
 Nybøl (Nübel)
 Skålby (Schaalby)
 Stolk
 Strukstrup (Struxdorf)
 Sønder Farensted (Süderfahrenstedt)
 Torsted (Taarstedt)
 Tolk
 Tved (Twedt)
 Ølsby (Uelsby)

Eksterne kilder/henvisninger 

 Amt Sydangel / Amt Südangeln

Sydangel
Rasp (brød)

Rasp er tørret, findelt brød. Det benyttes i forskellige retter fra æblekage, over fars, til panering af fisk og krebinetter. Rasp kan også strøs i en smurt form. Rasp kan fremstilles af tørt franskbrød eller tvebakker. De kan tilsættes andre ingredienser, så man kan få rasp med speciel smag.  

Fødevarer
Madlavning
Retten i Nibe

Retten i Nibe var en byret i Himmerland med sæde i Nibe. Retskredsen dækkede kommunerne Aars, Farsø og Nibe samt fra 1976 en lille del af Aalestrup.

Administrativ historik 
Nibe fik 1545 tilddelt birkeret, og blev dermed for første gang tingsted. Fra 1727-1919 tjener Nibe Købstad som selvstændig retskreds, men bliver i 1919 sammenlagt med Hornum Herred til Nibe (første) Retskreds, der bestod indtil 1927. Nibe blev igen selvstændig retskreds 1943, og bestod herefter igen af købstaden og Hornum Herred. I 1973 etableres denne retskreds, som eksisterede indtil 2006, hvor den blev underlagt Nordjyllands Politi.

Referencer

Se også 
 Retten i Aalborg
 Retten i Fjerritslev

Nibe
Akelejesøster

Akelejesøster (Semiaquilegia) er en gruppe på 9 arter, som tilhører Ranunkel-familien. Deres udbredelse strækker sig over det meste af Kina, Japan og Korea. Alle underarter i gruppen er flereårige, med løgformede rødder. Frøene er mørkebrune. Blomsterne er koncentreret i et par blomsterstande understøttet af små dækblade.

Udvalgte arter 
Semiaquilegia adoxoides
Semiaquilegia dauciformis
Semiaquilegia eastwoodiae
Semiaquilegia ecalcarata
Semiaquilegia henryi

Eksterne henvisninger 
https://web.archive.org/web/20060428185908/http://132.236.163.181/index.html PlantSystematic
http://www.efloras.org/florataxon.aspx?flora_id=2&taxon_id=130061